ZAPISNIK
29. sjednice Vijeća Mjesnog odbora Horvati, održane 31. listopada 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.



NAZOČNI: 

Članovi Vijeća: Siniša Babić, Vjekoslav Palijaš, Martin Širanović, Dubravko Herceg i Stjepan Mavračić.
Gost: član Vijeća Gradske četvrti Brezovica Zlatko Katulić.


Predsjednik Vijeća Vjekoslav Palijaš pozdravlja nazočne otvara sjednicu, utvrđuje da su na sjednici prisutni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku s 28. sjednice. U raspravi sudjeluju svi članovi.
Predsjednik zatvara raspravu i daje na glasanje zapisnik s 28. sjednice Vijeća Mjesnog odbora Horvati.
Jednoglasno (5 „za“), prihvaćen je zapisnik s 28. sjednice. 
Predsjednik otvara raspravu o dnevnome redu. Predlaže se dodatna točka: Udruga Vestigium – zahtjev za korištenje prostora.
Obzirom da nije bilo više prijedloga, daje na glasanje nadopunu dnevnoga reda.
Jednoglasno (5 „za“) prihvaća se dodatna točka. 
Predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.

DNEVNI RED

1. [bookmark: _Hlk523472998]Plan potreba za aktivnostima, programima i projektima unapređenja kvaliteta života građana – davanje mišljenja
2. Rasprava o priključenju građana na vodoopskrbnu mrežu
3. Prometna problematika – izgradnja zaštitnih ograda
4. Udruga Vestigium – zahtjev za korištenje prostora
5. [bookmark: _GoBack]Pitanja, prijedlozi i obavijesti

Ad. 1. – Plan potreba za aktivnostima, programima i projektima unapređenja kvaliteta 
              života građana – davanje mišljenja

         Predsjednik Vijeća, konstatira da su članovi Vijeća primili Prijedlog u pisanom obliku. Otvara raspravu.
           Obzirom da se nitko nije javio za riječ, predsjednik Vijeća daje Prijedlog zaključka na glasovanje.
           Vijeće je jednoglasno (5 “za”) donijelo 




ZAKLJUČAK
o Planu potreba za aktivnostima, programima i projektima unapređenja kvalitete života građana

1. Vijeće Mjesnog odbora Horvati raspravljalo je o Planu potreba za aktivnostima, programima i projektima unapređenja kvalitete života građana.

2. Vijeće Mjesnog odbora Horvati daje pozitivno mišljenje na Plan potreba za aktivnostima, programima i projektima unapređenja kvalitete života građana. 

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 2. – Rasprava o priključenju građana na vodoopskrbnu mrežu


Vjekoslav Palijaš otvorio je drugu točku dnevnoga reda, dao je informacije vezane uz točku dnevnoga reda, otvorio je raspravu u kojoj su sudjelovali svi članovi Vijeća. 
Kroz raspravu navedene su informacije koje su članovi dobili od stanovnika Horvata. Najveći broj građana izjavio je kako im ukupan iznos priključenja objekta na vodoopskrbnu mrežu predstavlja prepreku za priključenje. Uz sam priključak još su navedeni slijedeći problemi: visoka cijena za vodomjerni šaht, cijena vode (voda putem lokalnih vodovoda je jeftinija), visoka cijena za radove postave cijevi (duži priključak), loša kvaliteta gradske vode (puna klora i kamenca) i potreba izgradnje nove septičke jame koju jedan dio obiteljskih kuća nema. Građani se žale da po podnošenju zahtjeva za priključenje više mjeseci čekaju Vodoopskrbu i odvodnju da izvrši priključenje. Članovi vijeća Mjesnog odbora Horvati predložili su da se Vodoopskrba i odvodnja očituje svakom građaninu kojem se u godinu dana od podnošenja zahtjeva još nije izveo priključak.  Vjekoslav Palijaš, obzirom da se više nitko nije javio za riječ, zatvara raspravu.  

Ad. 3. - Prometna problematika – izgradnja zaštitnih ograda

         Predsjednik Vijeća, konstatira da su članovi Vijeća primili Prijedlog u pisanom obliku. Otvara raspravu.
           Obzirom da se nitko nije javio za riječ, predsjednik Vijeća daje Prijedlog zaključka na glasovanje.
           Vijeće je jednoglasno (5 “za”) donijelo 


ZAKLJUČAK
 o izgradnji zaštitne ograde na dijelu prometnice Nabrežje 


1. Vijeće Mjesnog odbora Horvati raspravljalo je o prometnoj sigurnosti u ulici Nabrežje.

2. Vijeće Mjesnog odbora Horvati u cilju što veće prometne sigurnosti u ulici Nadbrežje predlaže postavljanje zaštitne ograde.

3. Ovaj se zaključak dostavlja Vijeću Gradske četvrti Brezovica na postupanje.


Ad. 4. – Udruga Vestigium – zahtjev za korištenje prostora

Vjekoslav Palijaš otvorio je četvrtu točku dnevnoga reda, dao je informacije vezane uz točku dnevnoga reda, otvorio je raspravu u kojoj su sudjelovali svi članovi Vijeća. Udruga Vestigium zatražila je korištenje prostora petkom od 18:00 do 20:00 sati, udruga se bavi organizacijom društveno kulturnih događanja u svrhu poboljšavanja kvalitete života u zajednici.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Vijeće je jednoglasno (5 “za”) donijelo

Z A K LJ U Č A K 
o korištenju prostora mjesne samouprave Horvati

1. Udruzi Vestigium, Grančarska ulica 2A, Brezovica, odobrava se korištenje prostora Mjesnog odbora Horvati, svakog petka u mjesecu od 18:00 do 20:00 sati.
 
2. Prostor iz točke 1. ovog zaključka, koristit će Udruga Vestigium, Grančarska ulica 2A, iz Brezovice, za održavanje i organiziranje društveno kulturnih događanja bez naknade. 

3. Udruga Vestigium, Grančarska ulica 2A, iz Brezovice, obvezuju se postupati sa pažnjom dobrog gospodara u korištenju prostora. 

4. O korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 5. – Pitanja ,prijedlozi i obavijesti

Vjekoslav Palijaš otvorio je petu točku dnevnoga reda, otvorio je raspravu. Obavijestio je članove Vijeća Mjesnog odbora Horvati o pristiglim zahtjevima za korištenje prostora koja su bila prije saziva sjednice te se Vijeće Mjesnog odbora Horvati o njima nije moglo očitovati na sjednici. 
Vjekoslav Palijaš, obzirom da se više nitko nije javio za riječ, zatvara točku i završava se sjednica. 

Sjednica je trajala do 20,50 sati

KLASA: 024-08/23-003/2132
URBROJ: 251-13-11-8/004-23-2
Horvati, 31. listopada 2023.

Zapisnik sastavio:
Vjekoslav Palijaš
Predsjednik
Vijeća Mjesnog odbora 
Horvati

 Vjekoslav Palijaš






Izviješće o glasanju na sjednici:

